અંકારા- તુર્કીના પ્રેસિડેન્ટના પ્રવક્તા ઈબ્રાહિમ કલિને જણાવ્યું કે, તુર્કીમાં બે વર્ષથી લગાવવામાં આવેલી રાજકીય કટોકટી આગામી 18 જુલાઈએ દુર કરવામાં આવી શકે છે. સ્થાનિક મીડિયાના જણાવ્યા મુજબ નવા પ્રધાન મંડળની પ્રથમ બેઠક બાદ પ્રેસિડેન્ટના પ્રવક્તાએ જણાવ્યું કે, ‘વર્તમાન સંજોગો જોતાં એવું લાગી રહ્યું છે કે, દેશમાં લાગુ કરવામાં આવેલી કટોકટી 18 જુલાઈએ દુર કરવામાં આવી શકે છે’. આપને જણાવી દઈએ કે, તુર્કીમાં વર્ષ 2016માં સત્તા પલટાવવાના નિષ્ફળ પ્રયાદ બાદ દેશમાં કટોકટી લાદવામાં આવી હતી. ત્યારબાદ તેનો સમયગાળો સાત વખત વધારવામાં આવ્યો હતો. તુર્કીમાં સત્તા પરિવર્તનના એ નિષ્ફળ પ્રયાસમાં આશરે 250 લોકો માર્યા ગયા હતા. અને બે હજારથી વધુ લોકો ઘાયલ થયા હતા.